52. schôdza NR SR - 14.deň - A. dopoludnia
Dátum: 2026-06-15
Poslanec: Pročko, Jozef 
Druh vystúpenia: Vystúpenie v rozprave

Takže to sú tie prázdne populistické reči, ktoré ničím nepomáhajú, len vláda zneužíva svoju moc a dávajú, milí kolegovia, stáva sa už pravidlom, že, keď rozprávate niečo, čo je v rámci rozpravy alebo v rámci faktickej a nepáči sa to vládnej koalícii, tak vás prerušujú a berú vám hlas, čoho sme boli aj teraz dôkazom, čo predviedol pán Raši. Tento zákon, ktorý predkladám, naša ctená vládna koalícia. Je len dôkazom toho, že oni si to, čo je ráno povedané, tak večer už neplatí. Robert Fico je nádherná ukážka toho, že, keď bol pri moci, tak referendum: „Absolútne, nebudeme tu žiadne rušiť. Vláda potrebuje dovládnuť. Vláda potrebuje splniť svoje ciele. Vláda má vytýčený cieľ.“ A vláda? Slovenskej republiky, terajšia vláda. Pred voľbami sľubovala lacnejšie potraviny, pomoc Rómov, že Rómovia dostanú pomoc, že to bude fantastické. Kde pomohli Rómov? Komu pomohli? Komu? Tu sa udialo v rámci rozpravy taká krásna vec. Pán predsedajúci Danko prerušil rozpravu a pánovi Lackovičovi začal rozprávať, že aký je on, aký bol starosta, úplne poplietol dedinu. On ani nevie, v akej dedine bol, ale poplietol dedinu. V tejto rozprave zase vystúpil pán, pán s faktickou poznámkou, pán Šimko, ktorý kandiduje na župana, na župana v Košickom kraji. A pán Šimko nielen, že zneužíva svoje postavenie, ale bol vymenovaný teraz, aby som to presne prečítal. Bol vymenovaný za, vám to presne prečítam, bol vládou vymenovaný do funkcie splnomocnenca vlády pre národný a regionálny partnerský plán, a to s účinnosťou od 19. februára. Oni mu dokonca dávajú takúto funkciu. To je tak úbohé, to je tak nechutné, taká hanba, takýmto spôsobom oni preferujú kandidáta HLAS-u. V ústave je, že všetci máme rovnaké práva a rovnaké povinnosti, tak kto z tých kandidátov má také práva, že bude vymenovaný, že bude dostávať takú kampaň od vlády? A vy tu idete rozprávať o tom, že chcete predĺžiť volebné obdobie starostom a primátorom na päť rokov? A zneužívate, zneužívate svoje postavenie na to, aby ste preferovali svojich primátorov, kandidátov. Samozrejme, že to je pre vašich kandidátov a vašich primátorov, že to nie je pre ľudí, ktorí, ktorí si poctivo plnia tie svoje funkcie, ale je to pre ľudí, s ktorými vy spolupracujete, vy s nimi úzko spolupracujete a tá úzka spolupráca je aj o tom, že pán, pán Migaľ, ktorého tu spomínali, ide použiť 90 miliónov úplne zbytočným spôsobom. A, keď sa tu môj predchodca spytoval, že, čo urobia starostovia a kandidáti s tým, že tie peniaze, tých 90 miliónov, by nešlo Migaľovi na jeho kšefty, ale by ste ich použili v regióne. Tak oni, oni, viete, oni povedia, že: „A čo ten váš Trnka? A čo ten váš Paľo? A čo tá vaša Anča, ktorých ste podporovali?“ To je taký ačohentizmus, taký vodavbotizmus, ktorý vymysleli Rusi. To je to, že viete, keď poviete, že Rusi napadli Afganistan, tak povedia: „No čo, ale aj Američania napadli Afganistan. Palovi zdochla krava.“ „No a čo? Ale aj Ferovi zdochla krava.“ Oni nepoužívajú fakty, ale hneď vám dajú ačohentizmus. No a pán Šimko, to je úplne ukážkový príklad toho, keď sa ho spýtal môj kolega tu v rozprave, tak presne odpovedal spôsobom ačohentizmus. Pán Raši tu nám spomínal, že naozaj, keď nám zahlasujete teda za referendum, tak my stiahneme tých päť rokov. To bolo čo, vydieranie? Čo to bolo? Alebo ponuka? Alebo uplácanie opozície? Ešte raz opakujem. Robert Fico, keď je pri moci, tak on chce referendum len vtedy, keď mu to končí to obdobie, lebo vie, že príde nasledujúca iná vláda, ale počas svojej vlády hneď na začiatku alebo, keď je v opozícii, tak Fico tvrdí: „Nie, nie. Žiadne referendum. Vláda musí dovládnuť.“ No, tak Robert Fico. V pondelok vám povie, že vláda musí dovládnuť, a v piatok, keď vidí, že mu tečie do topánok, tak: „Poďme, rýchle referendum, lebo referendum je v moci ľudu.“ Ľudu ste mali pomáhať, páni poslanci, celá koalícia. Veď ste im nasľubovali potraviny lacnejšie, veď ste im nasľubovali, nasľubovali ste im, že budú mať lacnejší benzín. V piatok, keď vidíš, že mu tečie do topánok, tak poďme rýchlo referendum, lebo referendum je v moci ľudu. Ľudu ste mali pomáhať? Páni poslanci, celá koalícia, veď ste im nasľubovali potraviny lacnejšie, veď ste im nasľubovali, nasľubovali ste im, že budú mať lacnejší benzín. No a tá energopomoc, to je niečo neskutočné. Vy chcete ľudu dať moc. Dobre? S tým súhlasím, pretože naozaj na Slovensku musí vládnuť ľud. Ale ja sa vás pýtam, ako ten ľud môže zabezpečiť, aby v Málinci nebola tá priehrada, keď ľud to nechce a chce to pár starostov z regiónu smeráckych, ktorí za to dostali od vás pekné odmeny. Ľud to nechce. Ako chcete pomôcť tomu ľudu, ktorý chce tie lacnejšie potraviny a tie potraviny nie sú lacnejšie? A vy tvrdíte, že chcete dať moc do rúk ľudu. Ako chcete dať moc do rúk ľudu, ľudu, keď ľud nerozhoduje o 800 miliónoch záchrankového tendra, ktorý ste strana HLAS išli vykšeftovať? Ako chcete zabezpečiť, aby ľud mohol rozhodovať o tom, že či ten Migaľ tých 90 miliónov naozaj dá na kšefty alebo či budú použité na to, čo tu spomínal môj predchodca. A vy len rozprávate. Ja dám ruku do ohňa za to, že žiadne kúpele pán Šimko nebude po zvolení reparovať ani zveľaďovať. To sú také tie prázdne reči. Presne ako Pellegrini rozprával pred voľbami lacnejšie potraviny, lacnejšie potraviny. Teraz? Teraz sa Pellegrini vyváža na vládnej limuzíne a na hodinu 45 zablokovali Bratislavu, lebo je tu indický premiér. A hore mi ochrankári povedali: „Pán Pročko, bežné je to päť až šesť minút, sa zablokuje predtým.“ No a keď tu, dobre, príde indický premiér, tak na 10 minút zablokujeme cestu. Viete, nakoľko to tu boli kilometrové zápchy, celá Bratislava len kvôli tomu, že nebola žiadna logistika a bežní ľudia, ktorým chcete dať moc do rúk, tak tí stáli, stáli v zápchach a Peter Pellegrini si vyvážal svoj ctený prezidentský telesný, muskulitúrny zadok na limuzíne. Neskutočné. Vy tvrdíte, to sú také tie populistické a naozaj žvásty, kecy o tom, ako vy chcete dať moc ľudu a na druhej strane je tu papalášizmus. Tak, keď chcete, keď chcete dať moc ľudu, nech sa páči, dajte tie peniaze, ktoré dal Huliak, 3,2 milióna, 3,2 milióna dal svojim kamarátom. Tak povedzte ľudu: Poďte, zoberme, zoberte tomu Typosu, nech, nech rozhoduje o tom ľud. Nie Huliak. Veď dobre, Šimko, poďme, pán Šimko, prepáčte. Poďme do toho. Nech rozhoduje ľud. Nech rozhoduje ľud o tých svojich peniazoch, nie? Ale nie. Populista Šimko bude rozprávať, že my chceme dať moc ľudu. My chceme, aby ten ľud tu vládol. Vy kašlete na ten celý ľud. Vy dávate, vy dávate moc do rúk svojim kamarátom a blízkym a známym. Vy, Huliak, ktorý na ministerstve zamestnal ešte aj priateľky svojich priateľov na Ministerstve kultúry, odborníkov pre žiaľ, kamarátka z Kije, kaderníčka z Budapešti, sesternica Andreja Danka, to je neskutočné. Táto vládna koalícia má jeden jediný cieľ. Chce si zabezpečiť, aby, keď naozaj zistí, zistí, že možno niečo sa deje, lebo oni fakt tie financie úplne splundrovali. To je katastrofa. Tri konsolidácie a peniaze nevidíme. Tri konsolidácie. Kde sú tie miliardy? Nikto nikdy tak nezadĺžil Slovensko ako Robo Fico a jeho kompánia. Nikto nikdy. A keď príde nová vláda, tak musia prísť opatrenia. Naozaj budú musieť prísť opatrenia a to len uvidíte. Ficovi počas našej vlády covid a Ukrajina padli ako taká krásna, veľká nebeská žiara do rúk, ale to poslalo peklo. My sme začali vládnuť a prišiel covid. A prvé, čo ste robili namiesto pomoci, ste chodili po námestiach a vrieskali ste, vrieskali ste: Dole rúška. Veď nám zobrali nám slobodu. V Taliansku so samopalmi strážili, strážili ulice karabinieri. To keby bolo u nás, tak vy sa zbláznite. Veď tí hejteri, tí hoaxeri a tí antivaxeri, veď tí by boli, čo by boli robili, keby so samopalom chodia slovenskí vojaci a policajti a strážia, strážia tie ulice. Vám to, vám covid tak padol do rúk. A keď počúvam, keď rozpráva, tu niekto rozprával, že mali ste 25 % a zrazu ste klesli na 8 %? A rozprávajú to hlasáci, ktorí z koľkých 17 % išli na koľko? Na 7 %? No, vy sa zamyslite nad sebou vlastným, že prečo vám ľudia zobrali toľko percent. Ja osobne ako človek chcem, aby vládol ľud. Ja ako človek, ako človek, ktorý je tu v Národnej rade, komunikujem s občanmi, odpovedám im na každú správu, na každú jednu správu a prijímam ich požiadavky, spracúvam to, odpovedám im. Ani jeden človek, čo mne píše, okrem tých vulgárnych voličov SNS, HLAS-u a SMER-u, ktorých blokujem, ani jeden ten človek nechce, aby sa tu kradlo. Nechce, aby ste, aby ste si rabovali, aby ste si dávali svojim blízkym Bartekovi 10 miliónov. Čo to je za, viete, čo to je naozaj za spolustranníkov, ktorí vidia, že Bartekovi dali asistentovi 10 miliónov a oni sa s ním klepkáte. Vy nemáte kožu na tvári? Vy, s ktorými som spolupracoval dlhé roky v Komárne? A keď to vidíte, odo mňa ste chceli, aby som vám pomohol zadarmo, lebo nemáte peniaze v Komárne, tak som vám to moderoval zadarmo a Bartekovi dáte 10 miliónov asistentovi. Nemáte kožu na tvári? Nie je vám hanba? Neskutočné. A ešte sa s ním ťapkajú. Však, však to je všetko v poriadku. Veď Kmec mu dal peniažky, tak čo by nemohol si zobrať. A vy tu idete rozprávať o pomoci ľuďom? Toto je pomoc ľuďom? Založíte si neziskov, rozprávate, rozprávate o tom, že neziskovky a rôzne mimovládky sú odporné, nechutné. Koľko ich má SMER? 103, 104? 103, 104? A neviete vydokladovať, kde ide napríklad mládežnícka organizácia, ktorá je nezisková organizácia SMER-u, kde dáva peniaze. A keď sa ich na to spýtate, viete, čo vám povedia? No však to je všetko v poriadku. To je v poriadku. Štátne peniaze, štátne peniaze, keď idú Šimečkovej mame, ktorá za to aj synovi zaplatí mobil, to je problém. Ale štátne peniaze, štátne peniaze, ktoré idú do SMER-u, z ktorých si platí svojho syna, to je už v poriadku. To môže, to je iný syn. Krajší, milší, príjemnejší. To je ten dvojitý meter, čo máte. Na jednej strane vám vadia neziskovky a vy ich máte 103. 103. U vás neexistuje spravodlivosť a mňa veľmi mrzí, že vzadu v zákulisí aj ja stretávam kolegov poslancov koalície a oni mi tiež rozprávajú, že vieš, to nesúhlasím s tým. Teda jeden mi len tyká, ostatní mi už vykajú aj s tým, čo som im pomáhal robiť. Ja som v Mikuláši, viete, koľkokrát bol Mikuláši u pána Blcháča na charitatívnych akciách. Neskutočné. A teraz, čo sa deje? A rozprávajú mi vzadu, mi rozprávajú, že ja to, ja rozumiem tomu, že, lebo je to zlé. To nie je dobré. To je niečo, čo, čo by nemalo byť. Ale tu prídete a o tom, čo mi rozprávate, že nie je dobré, že to je zlé, tak za to zahlasujete. Ja som nikdy v živote nestlačil tlačidlo tu v tejto sále s tým, že by mi to bol niekto prikázal. Vždy som hlasoval tak, ako som ja chcel. Keby mi to bol niekto prikázal, že hlasuj takto, tak tam už nie som. Som slobodný človek. Vy ste slobodní ľudia? Veď vám Fico prikáže, ako máte hlasovať, Pellegrini vám povie, ako máte hlasovať a vy hlasujete. Vy tak hlasujete. Tak som zvedavý, či budete teraz hlasovať za to referendum, za ten pozmeňovací návrh, pretože predtým, ako sme my vládli, tak Fico rozprával, že treba referendum, ale predtým, ako vládol Fico, tak tvrdil, že netreba referendum, že referendum nie je dobré. Tak som zvedavý. Veľmi som zvedavý. Ja by som chcel poprosiť naozaj všetkých mojich kolegov v opozícii, aby sa nedali znechutiť. Nedajte sa znechutiť. Viem, že sa nedáte, že ste už zistili, čo sa tu deje, ale prosím vás, nedajte sa znechutiť tým, že o vás klamú, že vám rozprávajú, že ste klamári, že ste luhári. Aj keď tu vystúpi kolega Lackovič, ktorého som už spomínal a vystúpil naozaj fakticky, každé jedno slovo. On je, on je na verejnú správu odborník. Fakt odborník. A vy mu poviete, že klame a zavádza? Neskutočné. Klamete a zavádzate. Vy na jednej strane rozprávate, že chcete dať moc ľudu, aby ľud tu mal moc v rukách a na druhej strane hneď po voľbách rozprávate to, čo Haščák. Viete, čo povedal Haščák? Viete. Pán poslanec Svoboda.